Englantilainen avaus

Englantilainen avaus on shakkiavaus, joka alkaa tavallisesti siirrolla: :`1.c4` Tämä on neljänneksi suosituin valkoisen aloitus. Valkoinen kontrolloi siirrollaan keskustaruutua d5. Vaikka monilla englantilaisen avauksen muunnelmilla on oma luonteensa, avaus usein transponoituu muiksi avauksiksi, esimerkiksi 1.d4-avauksiksi. Englantilainen avaus on saanut nimensä epävirallisesta shakin maailmanmestarista Howard Stauntonista (1810-1874), joka pelasi avausta useita kertoja 1843 ottelussaan Pierre St. Amantia vastaan. Avaus joutui pois suosiosta (erityisesti Paul Morphyn myötävaikutuksesta), mutta nykyään sitä pidetään solidina avauksena. Muun muassa Botvinnik, Karpov ja Kasparov käyttivät avausta maailmanmestaruusotteluissaan. Bobby Fischer yllätti vuoden 1972 MM- ottelussaan Boris Spasskyä avaten 1.c4 - hän oli tullut tunnetuksi kuningassotilaalla alkavasta avausrepertuaaristaan. ==Transponoituvuus== Jos valkoinen pelaa varhaisen d4-siirron, peli transponoituu yleensä kuningatargambiitiksi tai intialaiseksi puolustukseksi. Esimerkiksi siirtojen :`1.c4 Rf6 2.Rc3 g6 3.d4 d5` jälkeen peli on muuntunut alla olevan kuvan mukaiseksi Grünfeldin puolustukseksi, joka yleensä saavutetaan siirtojärjestyksessä 1.d4 Rf6 2.c4 g6 3.Rc3 d5. Huomattavaa on kuitenkin, että valkoinen voi kolmannessa siirtoparissa pelata 3.e4, tehden mustalle mahdottomaksi pelata Grünfeldiä, ja enemmän tai vähemmän pakottaa puolustamaan kuningasintialaisella puolustuksella siirrolla 3...d6. Tätä tilannetta vastaava asema on esitetty seuraavassa kuvassa. Musta ei voi myöskään pakottaa Grünfeldiä siirroilla :`1.c4 Rf6 2.Rc3 d5` koska valkoinen voi pelata :`3.cxd5 Rxd5 4.g3` Seuraavassa kuvassa on tätä tilannetta vastaava asema. Siirron d4 sijaan, valkoinen voi pelata myös Rf3 ja sivustoida kuningaslähetin (siirroin g3 ja Lg2), jolloin avaus transponoituu Rétin avaukseksi. Myös siirtojen 1.c4 c6 jälkeen valkoisella on mahdollisuus pelata puolalaista avausta pelaamalla 2.b4!?, joka voi olla yllättävää mustalle jos hän ei tiedä avausteoriaa. Monet valkoisen transponoituvuusmahdollisuudet tekevät englantilaisesta avauksesta mustalle hankalan puolustettavan, ja mustan täytyykin olla tarkka, mitä siirtojärjestystä käyttää. Jos musta haluaa esimerkiksi pelata kuningatargambiittia, tarkin siirtojärjestys on 1...e6 2.d4 d5 (valkoinen voi myös pelata edelleen Rétiä siirroilla 2.Rf3 d5 3.b3). Jos musta pelaa 1...Rf6 2.Rc3 e6, valkoinen voi välttää kuningatargambiitin pelaamalla 3.e4. ==Yleiset mustan vastaukset== :`1...e5` tätä kutsutaan usein käännetyksi sisilialaiseksi puolustukseksi. Valkoinen pelaa sisilialaista käännetyin värein, mutta tempon edellä. :`1...c5` symmetrinen muunnelma, jossa musta usein pyrkii hedgehog- muodostelmaan. :`1...Rf6` :`1...e6` johtaa usein kuningatargambiittiin siirtojen 2.d4 d5 jälkeen. :`1...c6` johtaa usein slaavilaiseen puolustukseen siirtojen 2.d4 d5, Caro-Kannin puolustukseen siirtojen 2.e4 d5 tai Rétin avaukseen siirtojen 2.Rf3 d5 3.b3 jälkeen. ==ECO-koodit== ECO-koodeissa englantilainen avaus on sijoittunut koodien A10-A39 väliin: :A10 `1.c4` :A11 `1.c4 c6` Caro-Kannin puolustus :A12 `1.c4 c6 2.Rf3 d5 3.b3` :A13 `1.c4 e6` :A14 `1.c4 e6 2.Rf3 d5 3.g3 Rf6 4.Lg2 Le7 5.0-0` :A15 `1.c4 Rf6` :A16 `1.c4 Rf6 2.Rc3` :A17 `1.c4 Rf6 2.Rc3 e6` :A18 `1.c4 Rf6 2.Rc3 e6 3.e4` Mikenas- Carls -muunnelma :A19 `1.c4 Rf6 2.Rc3 e6 3.e4 c5` :A20 `1.c4 e5` :A21 `1.c4 e5 2.Rc3` :A22 `1.c4 e5 2.Rc3 Rf6` :A23 `1.c4 e5 2.Rc3 Rf6 3.g3 c6` Bremenin järjestelmä, Keresin muunnelma :A24 `1.c4 e5 2.Rc3 Rf6 3.g3 g6` Bremen järjestelmä + ...g6 :A25 `1.c4 e5 2.Rc3 Rc6` () :A26 `1.c4 e5 2.Rc3 Rc6 3.g3 g6 4.Lg2 Lg7 5.d3 d6` :A27 `1.c4 e5 2.Rc3 Rc6 3.Rf3` kolmiratsujärjestelmä :A28 `1.c4 e5 2.Rc3 Rc6 3.Rf3 Rf6` :A29 `1.c4 e5 2.Rc3 Rc6 3.Rf3 Rf6 4.g3` neliratsu, kuningaspuolen sivustointi :A30 `1.c4 c5` symmetrinen muunnelma :A31 `1.c4 c5 2.Rf3 Rf6 3.d4` symmetrinen, Benoni-muodostelma :A32 `1.c4 c5 2.Rf3 Rf6 3.d4 cxd4 4.Nxd4 e6`' :A33 `1.c4 c5 2.Rf3 Rf6 3.d4 cxd4 4.Nxd4 e6 5.Rc3 Rc6` :A34 `1.c4 c5 2.Rc3`' :A35 `1.c4 c5 2.Rc3 Rc6` :A36 `1.c4 c5 2.Rc3 Rc6 3.g3` :A37 `1.c4 c5 2.Rc3 Rc6 3.g3 g6 4.Lg2 Lg7 5.Rf3` :A38 `1.c4 c5 2.Rc3 Rc6 3.g3 g6 4.Lg2 Lg7 5.Rf3 Rf6` :A39 `1.c4 c5 2.Rc3 Rc6 3.g3 g6 4.Lg2 Lg7 5.Rf3 Rf6 6.0-0 0-0 7.d4` ==Lähteet== ==Aiheesta muualla== * J Upmark vs R Johansson, 1995 1/2-1/2 * E Frumkin vs G Welling, 1998 0-1 * E Ghaem Maghami vs R Bancod, 2004 1-0 Luokka:Shakkiavaukset